มีเทรนด์ท่องเที่ยวไหนน่าจับตามองบ้างในปี 2020?
ปฏิเสธไม่ได้ว่ากระแสการท่องเที่ยวแบบรักษ์โลกนั้นมาแรงแซงทุกเทรนด์ใด และยังคงแรงต่อเนื่องแบบฉุดไม่อยู่ จนก่อเกิดการปรับเปลี่ยนค่านิยมและพฤติกรรมของนักท่องเที่ยวทั่วโลก ชนิดที่ว่าอะไรที่เคยมาก็จะเอาต์ อะไรที่โดนเมินกลับถูกเหลียวมอง และจะชัดเจนขึ้นมากในปี 2020 ความเบื่อหน่ายต่อฝูงชน ความรวดเร็วของยุคโลกาภิวัตน์และเทคโนโลยี ทำให้เราถามหาความเนิบช้า ถามหาการพักผ่อนที่ไม่ต้องเหนื่อยวิ่งตามกระแสโลก อยากอวดนะแต่ขอหลบซ่อนหน่อย ซึ่งไปประจวบเหมาะกับกระแสการท่องเที่ยวแบบยั่งยืนที่กำลังอยู่ในขาขึ้นต่อเนื่องจากปีที่ผ่านมาในปี 2020 ไม่เพียงแต่นักเดินทางจะมีอายุน้อยมากขึ้น เพราะพวกเขารู้สึกว่าควรเที่ยวในช่วงยังมีแรง ตามหาแรงบันดาลใจ และได้ประสบการณ์แปลกใหม่มาต่อยอดการดำเนินชีวิต ไหนจะการเที่ยวอวกาศที่กำลังจะเปิดขึ้นจริงอีก รุ่งอรุณแห่งทศวรรษใหม่มีอะไรเปลี่ยนแปลงเยอะมาก และนี่คือเทรนด์ท่องเที่ยวปี 2020 ที่ THE STANDARD สรุปมาให้คุณกระแสเที่ยว เมืองรอง มาแรง เที่ยวแบบสโลว์จะมาแทนที่ #FOMOในปีที่ผ่านมา เราเห็นได้ว่าหลายจุดหมายปลายทางทั่วโลกเกิดปัญหาการท่องเที่ยวล้นเมือง (Overtourism) ไม่ว่าจะเป็นเมืองเวนิส ประเทศอิตาลี เกียวโต ประเทศญี่ปุ่น ฯลฯ ซึ่งปัญหาเหล่านี้ทำให้นักเดินทางรู้สึกเบื่อหน่ายกับเมืองท่องเที่ยวใหญ่ การแย่งกันกินแย่งกันใช้ ทำให้การเยี่ยมชมไม่จรรโลงใจอีกต่อไป ในปี 2020 เมืองรองต่างจะถูกนำมาเป็นตัวเลือกในการท่องเที่ยวมากขึ้น การเข้าไปสำรวจจุดหมายที่เป็นที่รู้จักน้อยกลายเป็นเทรนด์ และความท้าทายใหม่ของนักเดินทาง ไลฟ์สไตล์เที่ยวแบบสโลว์ไลฟ์จะเข้ามาแทนที่ FOMO หรือการเช็กอินสถานที่เพราะกลัวตกกระแส (Fear of Missing Out) เพราะพวกเขาเบื่อที่จะต้องแย่งชิงกับคน และกลัวว่าภาพที่ถ่ายออกมาจะคูลไม่พอรูปแบบของการเดินทางก็เปลี่ยนไป เทรนด์การเที่ยวรถไฟมาแน่ต้องขอบคุณ เกรตา ธันเบิร์ก ที่ทำให้เทรนด์นี้มาแรงในปีนี้ นอกจากพลาสติกแบบใช้แล้วทิ้งที่โดนโรงแรมทั่วโลกสลัดทิ้ง เกรตาทำให้นักเดินทางตระหนักว่า การเดินทางด้วยเครื่องบินนั้นกระทบต่อสิ่งแวดล้อมมากขนาดไหน ปลุกกระแสรักษ์โลกเป็นวงกว้าง ยิ่งบวกกับแนวความคิดเที่ยวแบบเนิบช้า รูปแบบของการเดินทางของนักเดินทางจึงเปลี่ยนไป จากเครื่องบินสู่รถยนต์ รถไฟ หรือจักรยาน เทรนด์การท่องเที่ยวทางรถไฟและโรดทริป จะได้รับความนิยมขึ้นแบบก้าวกระโดด ชนิดที่ว่าผู้ประกอบการรถไฟในยุโรป TGV Lyria เพิ่มรอบวิ่งจากปารีสสู่จุดหมายปลายทางอื่นๆ ในสวิตเซอร์แลนด์ เป็นที่เรียบร้อยแล้วสัตว์เลี้ยงต้องมาเป็นอันดับหนึ่งผลการสำรวจของ Booking.com เผยว่าเจ้าของสัตว์เลี้ยงทั่วโลกเกินครึ่ง กล่าวว่าให้ความสำคัญกับสัตว์เลี้ยงเหมือนเป็นลูก รวมถึงรู้สึกเพลิดเพลินกับวันหยุดมากขึ้นหากได้พาสัตว์เลี้ยงไปเที่ยวด้วย ด้วยเหตุนี้ในปี 2020 เราจึงน่าจะได้เห็นเจ้าของสัตว์เลี้ยงทั่วโลกมุ่งมั่นตั้งใจที่จะให้ความสำคัญกับสัตว์เลี้ยง และนำสมาชิกที่รักของครอบครัวไปเที่ยวด้วย การพักผ่อนจะมีสัตว์เลี้ยงเป็นศูนย์กลาง ไม่ว่าจะเป็นจุดหมายปลายทาง ที่พัก รวมถึงกิจกรรมต่างๆช่วงเวลาของพืชครองโลกจากข้อมูลของสมาคมมังสวิรัติ (Vegan Society) ระบุว่า ถ้าโลกทั้งโลกปราศจากเนื้อสัตว์ภายในปี 2050 จะช่วยชีวิตมนุษย์ได้แปดล้านชีวิต และลดก๊าซเรือนกระจกลงสองในสาม เนื่องจากคนจำนวนมากเลือกที่จะหลีกเลี่ยงเนื้อสัตว์และผลิตภัณฑ์จากสัตว์ ดังจะเห็นได้จากธุรกิจ Plant-based Food ที่กำลังมาแรงในอุตสาหกรรมอาหาร จากการสำรวจของห้างค้าปลีก Sainsburys พบว่าคนอังกฤษเริ่มหันมาบริโภคมังสวิรัติมากขึ้น และคาดว่าจะคิดเป็นร้อยละ 25 ในปี 2025 ส่งผลให้หลายอุตสาหกรรมท่องเที่ยวต้องปรับตัว โรงแรมวีแกนจะถือกำเนิดมากมาย เพื่อรองรับกลุ่มลูกค้าเหล่านี้ ซึ่งตอนนี้หลายจุดหมายปลายทางทั่วโลกเริ่มมี และแม้กระทั่งในประเทศไทย ก็เปิดให้บริการแล้วที่จังหวัดเชียงใหม่ หรือบาหลีและออสเตรเลียที่รองรับนักกินกลุ่มนี้มากขึ้นฉันจะไปพักผ่อนยังอวกาศดูเหมือนการพักผ่อนนอกโลกจะไม่ใช่เรื่องไกลตัวอีกต่อไป ปี 2020 ยุคแห่งการท่องเที่ยวอวกาศได้มาเยือนชาวโลกแล้ว หลังทดสอบระบบมาหลายครั้ง ในที่สุดก็ถึงเวลาที่ Virgin Galactic จะนำนักเดินทางที่ไม่ใช่นักบินอวกาศกระโดดข้ามวงโคจร 90 นาทีสู่ห้วงอวกาศ หลังมีการเผยแพร่ห้องรับรองผู้โดยสารขาออก Spaceport America เมื่อฤดูร้อนปี 2019 ที่ผ่านมา นอกจากนี้ ในปีนี้ Blue Origin ซึ่งบริษัทในเครือของ Amazon จะเปิดทดสอบลูกเรือของ New Shepard เพื่อเตรียมพร้อมสำหรับการส่งนักท่องเที่ยวอวกาศคนแรก ในขณะที่ SpaceX ก็วางแผนพาเศรษฐีชาวญี่ปุ่นเที่ยวรอบดวงจันทร์ ในปี 2023 เช่นกันอันที่จริงยังมีอีกหลายเทรนด์ที่น่าจับตามอง ไม่ว่าจะเป็น DNA Travel การเดินทางเพื่อตามหารากเหง้าของตนเอง Digital Detox ที่น่าจะมาแรง จนลามไปถึงการเดินทางแบบ Zero Waste ฯลฯ แต่ไม่ว่าเทรนด์ไหนจะอินหรือเอาต์ สิ่งสำคัญอยู่ที่ว่า เรานักเดินทางควรเดินทางด้วยจิตสำนึกที่มีต่อตนเอง เพื่อนมนุษย์โลก และธรรมชาติรอบตัวภาพ: Shutterstock Booking.comพิสูจน์อักษร: ลักษณ์นารา พักตร์เพียงจันทร์อ้างอิง:
กระแสการท่องเที่ยวแบบรักษ์โลกนั้นมาแรงแซงทุกเทรนด์ใด และยังคงแรงต่อเนื่องแบบฉุดไม่อยู่การเข้าไปสำรวจจุดหมายที่เป็นที่รู้จักน้อยกลายเป็นเทรนด์ และความท้าทายใหม่ของนักเดินทาง ไลฟ์สไตล์เที่ยวแบบสโลว์ไลฟ์จะเข้ามาแทนที่ FOMO หรือการเช็กอินสถานที่เพราะกลัวตกกระแสโรงแรมวีแกนจะถือกำเนิดมากมาย เพื่อรองรับมนุษย์กินพืช